Από την έναρξη της ισχύος της Συμφωνίας των Πρεσπών τέθηκε στη Δημοκρατία της Βόρειας Μακεδονίας διορία έξι μηνών, προκειμένου να αφαιρέσει το σύμβολο του μακεδονικού ήλιου από όλα τα μνημεία, λόγω του ότι αυτό αποτελεί μέρος της αρχαίας ελληνικής ιστορίας και πολιτισμού.

Το σύμβολο του Ήλιου της Βεργίνας χρησιμοποίησε για πρώτη φορά η γειτονική χώρα, για αλυτρωτικούς λόγους, στην πρώτη της σημαία. Με βάση τη συμφωνία των Πρεσπών που υπεγράφη στις 12 Ιουνίου και τέθηκε σε ισχύ στις 12 Φεβρουαρίου 2019, η Βόρεια Μακεδονία πρέπει να αφαιρέσει τη σημαία και τις αλυτρωτικές αναφορές από μνημεία, βιβλία, ιδρύματα και δημόσιους χώρους.